
A MARTFŰI
JÁTÉKVÁR ÓVODA ÉS BÖLCSŐDE
ÓVODÁINAK
HÁZIRENDJE

OM azonosító szám: 035740

I.
BEVEZETŐ

1.) Intézményünk neve és címe:


Játékvár Óvoda és Bölcsőde

5435 Martfű, Munkácsy u 79 sz.
2.) Telefon, fax:
56/452-152
3.) Fenntartónk:
Martfű Város Önkormányzata

4.) Feladata:
Az óvoda házirendje a gyermeki jogok és kötelességek gyakorlásával, a gyermek óvodai életrendjével kapcsolatos rendelkezéseket határozza meg.
A kiskorúak esetében a szülő joga a joggyakorlás megvalósulásának ellenőrzése, illetve bizonyos esetekben a joggyakorlás.
5.) Célja:

A gyermeki jogok és kötelességek, azok megismertetési módjának, a gyakorlás helyének, idejének és az ehhez nyújtott segítségünk bemutatása.

5.) Hatálya:
Kiterjed valamennyi óvodásra, szüleikre, az óvoda pedagógus és nem pedagógus munkakörű  dolgozóira, az óvoda területén tartózkodó személyekre.
6.) Jogszabályi alapja:

A nemzeti köznevelésről szóló 2011. évi CXC. törvény (Nkt.)
229/2012. (VIII. 28.) Korm. rendelet a nemzeti köznevelésről szóló törvény végrehajtásáról (Vhr.)

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI-rendelet (EMMI r.)
7.) Megismertetése:

Az intézménybe való beiratkozáskor minden szülőnek átadunk 1-1 kivonatot a Házirendből.

Az esetleges módosítása esetén kivonat formájában írásban nyújtunk át tájékoztató példányt.

Minden nevelési év kezdetekor a csoportok szülői értekezletein a benne foglaltakat felelevenítjük.
8.) Nyilvánossága:

Egy-egy példányt elhelyezünk a vezetői irodában, a tagintézmények vezetőinek irodáiban, a csoport faliújságra kifüggesztjük és közzé tesszük honlapunkon.

II.
KÖTELESSÉGEK
A Házirend előírásainak betartása a gyermekeknek, szüleiknek, a pedagógus munkakörű és a nem pedagógus munkakörű dolgozóknak egyaránt kötelező az óvodán belül és az óvoda által az óvoda területén kívülre szervezett programokon egyaránt.
A gyermek és a gyermeket képviselő szülő kötelessége, hogy:

1.) Tartsa tiszteletben az intézmény vezetőinek, pedagógusainak, valamint társainak jogait és emberi méltóságát. Az óvónő közalkalmazott, közfeladatot ellátó személynek minősül.
.


2.) Tartsa meg a foglalkozások rendjét. 

3.) Óvja saját és társai testi épségét, egészségét, haladéktalanul jelentse a felügyeletét ellátó felnőttnek, ha veszélyeztető helyzetet illetve balesetet észlelt.
4.) Olyan magatartást köteles tanúsítani, mellyel saját maga, társai, az intézmények dolgozói testi épségét egészségét nem veszélyezteti és az intézmény rendeltetésszerű működését nem akadályozza.

5.) Megfelelően kezelje a rábízott vagy az oktatás során használt eszközöket, óvja az óvoda létesítményeit, felszereléseit.
6.) Hanyagságból fakadó vagy szándékos rongálásért az elkövető személyesen felel és kártérítésre kötelezhető.

7.) Az óvoda területére különösen nagyobb értékű, vagy szúró, vágó, ütő, tűzgyújtó eszközöket, tárgyakat behozni tilos!
8.) Az óvodai élethez szükséges felszereléseket a szülőnek kell biztosítani: pizsama, váltócipő (ne papucs legyen), fogkefe, tornafelszerelés, párna, melegítő. A gyermekek egészségügyi feladatainak ellátásához kérünk szappant, szalvétát, papírzsebkendőt, fogkrémet, WC papírt, melyek mennyiségét, beszerzését csoportonként határozzák meg.

Az óvodai élethez nem szükséges tárgyak bevitelét nem korlátozza intézményünk, de felelősséget az intézmény nem vállal érte.

9.) A szülő kötelessége figyelemmel kísérni a gyermeki jogok érvényesítését, a gyermek fejlődését, kapcsolatot tartani az óvónőkkel és együttesen segíteni a gyermeket, hogy az iskolához szükséges készségeket, képességeket elsajátítsa.

10.) A szülő kötelessége tiszteletben tartani az óvoda vezetői, pedagógusai, alkalmazottai emberi méltóságát és jogait.

11.) Az óvodából való kimaradást vagy másik óvodába való átjelentkezést az intézmény vezetőjének kell bejelenteni.

12.) Különösen súlyos megítélés alá esik:

az agresszió (a másik gyermek bántalmazása, erőszakos megalázása), önmaga és mások egészségét veszélyeztető jogellenes magatartások (alkohol fogyasztása, dohányzás, kábítószer birtoklása, továbbadása, árusítása vagy fogyasztása)

13.) A család életével kapcsolatos jelentős változásokat jelentsék be az intézmény vezetőjének és a csoportban dolgozó óvónőknek - pl. lakcím változása, gyermek születése, munkahely, telefonszám változása.

14.) A gyermekek hiányzását a szülőknek mindig be kell jelenteni. Beteg, lázas, kiütéses, hasmenéses gyermeket kérjük, ne hozzanak óvodába a többi gyermek érdekében.

Napközben megbetegedő gyermekek szüleit telefonon értesítjük, ezért kérjük az otthoni és munkahelyi telefonszámokat.

A hiányzást vagy a gyermek óvodába jövetelét egy nappal előtte, Martfűn - reggel 9 óráig, Mezőhéken – 8 óráig szíveskedjenek bejelenteni. Betegség után orvosi igazolással hozhatják gyermeküket óvodába.

15.) Az óvodák térítési díj ellenében a gyermekeknek napi 3 alkalommal étkezést biztosítanak.  A térítési díj megállapításához a szülőknek közölniük kell a szükséges adatokat.  A mindenkori étkezési térítési díj mértékét önkormányzati rendelet szabályozza.

Az étkezési térítési díjakat havonta utólag, a tényleges étkezési napok után kell téríteni csekken vagy átutalással.
16.) Dohányozni az intézmények területén tilos!
17.) Önbíráskodni tilos!
18.) Rendkívüli esemény, helyzet esetén az intézmény vezetői által meghatározott magatartást és cselekedetet kell tanúsítani.

19.) Talált tárgyat a csoportban dolgozó óvónőnek kell leadni.

20.) Az intézményt igénybevevők, hogy az intézmény vagyonát, tisztaságát óvják, a környezetvédelmi szabályokat tartsák be.  A tisztaság megőrzése érdekében a babakocsikat az épületen kívül hagyják, használják a lábtörlőt, a szeméttárolót és a csoportszobához legközelebb eső bejáratot.

III.

JOGOK GYAKORLÁSA

A gyermekek jogaik egy részét a szülők közreműködése útján gyakorolják!


A gyermeki jogok gyakorlásának módjai:

Az óvodai jogviszonyon alapuló jogait a beíratás napjától gyakorolhatja, 

Egyes jogok azonban (szociális támogatás, választási jogok, együttműködési jogok) csak az első nevelési év megkezdése után illetik meg.

A gyermeknek joga van:

1.) A személyiségének, emberi méltóságának, és jogainak tiszteletben tartása érdekében védelmet biztosítunk a fizikai és lelki erőszakkal szemben.

A csoportokban biztosítjuk a kettős felügyeletet, s sérelem esetén a közelében álló bármely intézményi dolgozótól segítséget kap.

2.) A képességének, adottságainak, érdeklődésének megfelelő neveléshez való jog érvényesülését a Pedagógiai Program, a napi tevékenységek céltudatos kialakításával, szervezésével biztosítjuk.

3.) Biztonságos, egészséges környezetben való nevelődéshez, ezért az óvodai napirendet, munkarendet úgy alakítjuk, hogy a fejlettségének, életkori sajátosságainak megfeleljen.

4.) A gyermekek nemzetiségi, etnikai hovatartozásuknak megfelelő nevelését személyre szólóan tervezzük.

5.) A csoportokban folyó tevékenységek alkalmával törekszünk a tárgyilagos és többoldalú ismeretnyújtásra.

6.) A hit és vallásoktatás feltételeit /ingyen helységhasználat, felszerelés biztosítás/

garantáljuk amennyiben a szülők kezdeményezésére az egyházak szervezésében arra igény jelentkezik.

7.) A magánélethez való jog gyakorlása során ügyelünk arra, hogy ennek gyakorlása ne veszélyeztesse saját maga, társai, az intézmény dolgozói egészségét, testi épségét. Az intézményi napirend, munkarend kialakításával ezt segítjük elő.

8.) A személyi adottságoknak, állapotoknak megfelelően alakítjuk szükség szerint a tevékenységi terveket, a szakhatósági vélemények alapján.

9.) A mindenkori jogszabályok alapján a családok anyagi helyzetétől függően, a szülők kérésére, szükség esetén az óvónők kezdeményezésére javaslatot teszünk az illetékesek felé, hogy biztosítsuk a kedvezményes, illetve ingyenes étkezést.

10.) Az intézmények helységeit, a rendelkezésre álló eszközöket a tevékenységek rendjének megfelelően lehet használni. A nevelési időn túli használatot az intézményvezetőtől kell kérni.

11.) A rendszeres egészségügyi felügyelet és ellátás, ami az orvos, a védőnő és a csoportban dolgozó óvónők koordinálásával történik a foglalkozásokat nem zavarva.

Az ellátás idejéről és formájáról a szülőt előre tájékoztatnia kell az óvónőknek. 

12.) A jogaik gyakorlásához szükséges információt szóban és írásban is biztosítjuk.

A Köznevelési Törvény és végrehajtási rendeletei, a Pedagógiai Program, valamint a Szervezeti és Működési Szabályzat részletesen tartalmazzák jogaikat.

Mindezeket kérésre, egyeztetett időpontban megtekinthetik az intézményvezetőnél.

A Házirend a gyermeköltözőkben kifüggesztésre kerül.

13.) Az óvoda életével kapcsolatos valamennyi területtel kapcsolatban lehetőség van a vélemények elmondására az emberi méltóság, a becsület tiszteletben tartása mellett.

A véleményformálás fórumai a szülői értekezletek, a vezető előre egyeztetett időpontban és az SZMK. tagok útján.

A szabad véleménynyilvánítási jogának megnyilvánulási eszköze és lehetősége az elektronikus forma és a hagyományos papíralapú forma.

14.) Intézményünk honlapján bárki számára személyazonosításra alkalmatlan formában, korlátozástól mentesen, kinyomtatható és kimásolható módon, a betekintés, a letöltés, a nyomtatás, a kimásolás és a hálózati adatátvitel szempontjából is díjmentesen történő hozzáféréssel minden tanév első napjáig, illetve szükség, aktuálissá válásuk szerint közzé teszi a következő adatokat.

- az óvodapedagógusok iskolai végzettsége és szakképzettsége hozzárendelve a nevelési

  tervhez.

- a nevelőmunkát segítők számát, évenként feltüntetve,

15.) Ugyancsak rendelkezésre áll a javaslattételi jog is.

Javaslatot a csoportban dolgozó óvónőknek, a tagintézményi vezetőknek, az intézményvezetőnek, a szülő választmány tagjainak lehet tenni.

A javaslatokra harminc napon belül választ adunk.

16.) Garantáljuk, a Pedagógiai Programunkban rögzítettük, a család vallási, világnézeti vagy más meggyőződésének, nemzeti, vagy etnikai önazonosságának tiszteletben tartását.

17.) Jogorvoslatért fordulhatnak az intézményvezetőhöz, a tagintézmény-vezetőjéhez, a csoportban dolgozó óvónőkhöz, a gyermekvédelmi felelőshöz, a szülői szervezethez. Jogorvoslás kéréshez tanácsokat, segítséget adunk.

18.) A nyilvánossághoz fordulási jog gyakorlása nem sértheti az óvoda vagy személyzete bármely tagjának emberi méltóságát, becsületét.

19.) Az érdekeket érintő döntések meghozatalában a választott tisztségviselők,vagy más választott személy útján vehetnek részt.

20.) Az életkori sajátosságaiknak megfelelő mértékben és módon megismerik az óvó-védő előírásokat. Ennek megtörténtéről a szülőket tájékoztatni szükséges.
21.) Személyes adataik kezelésébe, felhasználásába, nyilvántartásába betekinthetnek, a nevelési időn kívüli időpontban.
22.) Az óvodai ellátáshoz való jogot, a felvétel igénylésének módját és feltételeit a Felvételi szabályzatban rögzítettük.
23.) Mindenkit megilleti a névviselési jog. Amennyiben ez ügyben sérelem éri forduljon segítségért a csoportban dolgozó óvónőhöz.
24.) Az óvoda területén csak óvónői felügyelet mellett tartózkodhatnak a gyerekek.

IV.

MUNKAREND

1.) Az intézmény maximális nyitvatartási ideje:
5, 30 órától 16, 30 óráig 

Óvodáinkban reggel 5, 30 órától 7 óráig és 15, 30 órától 16, 30 óráig összevont csoportok működnek, egy óvónő felügyeletével játszanak a gyermekek, - ezt az időtartamot csak azok a szülők vehetik igénybe, akiknek munkaidő beosztása ezt szükségessé teszi. Ennek érdekében óvodáink biztosítják a lépcsőzetes étkezést és hazabocsátást 14, 30 órától 16,30 óráig.

2.) A napirendi tevékenységek betartása érdekében szükséges 8 óráig befejezni a gyülekezést, ha ettől eltérő igény merül fel, a csoport óvónőivel kell egyeztetni. 

3.) Kérjük, hogy az érkezést és távozást minden esetben jelezzék az óvónőnek, valamint azt is, ha más viszi el a gyermeket az óvodából.

4.) A gyermek egyedül vagy más személlyel (a szülőn kívül) a szülő írásbeli nyilatkozata alapján, a csoport óvodapedagógusa (távolléte esetén az intézményvezető vagy az intézményvezető helyettes, tagóvoda-vezető) engedélyével hagyhatja el az óvoda épületét.
E nyilatkozatot a csoport óvodapedagógusának kell leadni.

5.) Kérjük a szülőket, hogy a család életével kapcsolatos jelentős változásokat jelentsék be az intézmény vezetőjének és a csoportban dolgozó óvónőknek - pl. lakcím változása, gyermek születése, munkahely, telefonszám változása.

6.) Az óvodáinkban tilos a reklámtevékenység, kivéve, ha a reklám gyermekeknek szól és az egészséges életmóddal, környezetvédelemmel, társadalmi és közéleti tevékenységgel, illetve kulturális tevékenységgel függ össze.
7.) A szülők a Pedagógiai Programban meghatározott kapcsolattartási formákban kereshetik fel az óvónőket.
8.) Az óvoda területén csak óvónői felügyelet mellett tartózkodhatnak a gyerekek.

9.) Az óvónőknek a zárási időn túl is az óvodában tartózkodó gyermek hozzátartozójával való kapcsolatfelvételt kell kezdeményezni ennek eredménytelensége esetén a gyermekvédelmi hatóságoktól szükséges segítséget kérni.

10.) Az intézmények helységeit foglalkozási időn túl az intézményvezető engedélyével szabad használni.

11.) Egyesületi, politikai rendezvényt addig, amíg a gyerekek az óvodában tartózkodnak nem szabad engedélyezni.

12.) Az óvodai hagyományok ápolása céljából megtartott ünnepélyeken, rendezvényeken a Pedagógiai Programban megfogalmazott elvárásoknak megfelelő öltözék viselését javasoljuk.
Nyílt ünnepeink:
Mihály-napi vásár




Mikulás




Farsang/csoportokban



Anyák napja




Évzáró, ballagás
V.
ZÁRÓ RENDELKEZÉSEK
A Házirendet a Szülői Szervezet véleményezése, egyetértése után a Nevelőtestület 
2013. augusztus 06-án 20 igen szavazattal elfogadta.
Martfű Város Önkormányzatának képviselőtestülete……………..ülésén

jóváhagyta.

Hatályba lép: 2013. szeptember 01.
Egyúttal a …….sz. Házirend hatályát veszti.
Módosítására a Szülői Szervezet intézményi választmány, az intézmény vezetősége, a nevelőtestület 50+1 %- a tehet javaslatot.

A javaslatot írásban az intézményvezetőhöz kell benyújtani, aki azt 30 napon belül a nevelőtestület elé terjeszti.

A döntés után  Ő értesíti a javaslattevőt a határozatról.

Martfű, 2013. augusztus 21.








     ……………………….

Gonda Istvánné








           intézményvezető

